als_Latn dik_Latn sag_Latn
Prizren/Kosovë, 24 shkurt 2015, NOA.al
– Tre persona kanë rënë në prangat e policisë në Prizren të Kosovës, pasi dyshohen se kanë kryer disa vepra penale.
Burime zyrtare bëjnë me dije se në kuadër të operacionit të koduar “Akrepi”, policia ka arrestuar R.O., të vitlindjes 1962, I.O., i vitlindjes 1985 si deh S.O., i vitlindjes 1988, të tre meshkuj.
Ata akuzohen për kryerjen e veprave penale “fajde”, “falsifikim i dokumenteve dhe automjeteve” si dhe “mbajtje në pronësi, kontroll ose posedim të paautorizuar të armëve”.
Të arrestuarve iu janë gjetur dhe sekuestruar në cilësinë e provës materiale një laptop, një iPad (Samsung), 6 fletore të formatit A5 me shënimet mbi fajde si dhe 6 telefona celularë të modeleve të ndryshme.
Në dy veturat janë konfiskuara si provë materiale 57 libreza të qarkullimit, 79 tiketa metalike të numrave të shasisë, 20 copëza të shasisë, 21 tabela të automjeteve si dhe 2 armë të zjarrit pa leje, njëra pushkë prodhim rus, ndërsa tjetra revole TT, një karikator, 36 fishekë me rrethatore për armë gjuetie si dhe pajisje për pastrimin e armëve
Burime zyrtare konfirmojnë se me urdhër të prokurorit kompetent, tre personave të dyshuar u është caktuar masa e ndalimit prej 48 orë. /a.s/noa.al
Komentoni mbi këtë lajm më poshtë. Nëse keni diçka për të raportuar mbi këtë temë, na shkruani tek pr@noa.al
als_Latn als_Latn als_Latn als_Latn als_Latn als_Latn als_Latn als_Latn